Document ID: /fineweb-2-swissfilter-quality_10-filterrobots/filtered/02038.jsonl.gz/3517

Il tudestg Felix Neureuther (31) ha gudagnà il slalom da la cuppa mundiala a Naeba en il Giapun. Segund è vegnì il Svedais Andre Myhrer, terz l'Austriac Marco Schwarz.
Gia il bab da Neureuther aveva fatg plazs da podest a Naeba. Per il figl è quai la 12avla victoria da sia carriera. Ed uschia ha el junior dubel uschè bleras victorias da cuppa mundiala sco ses bab.
Meglier Svizzer è vegnì Daniel Yule sco 9avel. Ramon Zenhäuser è vegnì 17avel, ed il grischun Marc Gini 21avel.
RR novitads 06:00